CELEX: 62020CN0195
Language: lv
Date: 2020-05-08 00:00:00
Title: Lieta C-195/20: Lūgums sniegt prejudiciālu nolēmumu, ko 2020. gada 8. maijā iesniedza Bundesgerichtshof (Vācija) – XC

13.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 230/18
            
         
      Lūgums sniegt prejudiciālu nolēmumu, ko 2020. gada 8. maijā iesniedza Bundesgerichtshof (Vācija) – XC
      (Lieta C-195/20)
      (2020/C 230/24)
      Tiesvedības valoda – vācu
      
         Iesniedzējtiesa
      
      
         Bundesgerichtshof
      
      
         Pamatlietas puses
      
      
         Prasītājs: XC
      
         Otrs lietas dalībnieks: Generalbundesanwalt beim Bundesgerichtshof
      
      
         Prejudiciālais jautājums
      
      Vai Padomes Pamatlēmuma 2002/584/TI (2002. gada 13. jūnijs) par Eiropas apcietināšanas orderi un par nodošanas procedūrām starp dalībvalstīm (1), kas grozīts ar Padomes Pamatlēmumu 2009/299/TI (2) (2009. gada 26. februāris), 27. panta 2. un 3. punkts ir jāinterpretē tādējādi, ka brīvību ierobežojošs pasākums par citu nodarījumu, ko persona izdarījusi pirms nodošanas, nevis to, par kuru tā nodota, nav pretrunā specialitātes principam, ja persona pēc nodošanas ir brīvprātīgi atstājusi izsniegšanas valsts teritoriju, vēlāk cita izpildes dalībvalsts to ir nodevusi atpakaļ uz izsniegšanas dalībvalsts teritoriju, pamatojoties uz jaunu Eiropas apcietināšanas orderi, un otrā izpildes dalībvalsts ir devusi piekrišanu kriminālvajāšanai, notiesāšanai un soda izpildei par šo citu nodarījumu?
      
         (1)  OV 2002, L 190, 1. lpp.
      
      
         (2)  OV 2009, L 81, 24. lpp.